jkorsvik/nowiki_second_scrape_merged huggingface dataset:
Tone Aanderaa

Tone Aanderaa (født 1957 i Bergen) er en billedkunstner bosatt i Belgia.
Utdannet ved Pratt Institute, New York (Bachelor of Fine Arts 1987, Master of Fine Arts 1989)
Bildene hennes er bl.a. brukt som gjennomgangstema på musikkgruppen Secret Gardens hjemmesider.Separatutstillinger ved bl.a. Hardanger Folkemuseum, Galerie Unique, Galleri Parken, Higgins Hall (Brooklyn).
Aanderaa har deltatt på bl.a. Høstutstillingen, Vestlandsutstillingen, Nordisk Teckningstriennal, Galleri LML, Gregg Galleries (New York), Nordic Heritage Museum (Seattle), St. Olaf College (Minnesota).
Innkjøpt av bl.a. Art Without Walls (New York), Brooklyn Hospital, Troll A-plattformen, Voss Fylkessjukehus, Eide Omsorgshjem.
Gruppe- og kollektivutstillinger inkluderer bl.a. Høstutstillingen, Vestlandsutstillingen, Nordisk Teckningstriennal, Bergen Kunstforening, m.m.
Utsmykning
Eide omsorgshjem i Odda, Fylkessjukehuset på Voss, Brooklyn Hospital, Gateway National Park, New York.


== Referanser ==


== Bibliografi ==
2004, Det store puslespillet, Eide forlag


== Eksterne lenker ==
(en) Offisielt nettsted 
(en) toneaanderaa.blogspot.com
(no) Harding puls
Yamoussoukro

Yammoussoukro er den administrative hovedstaden i Elfenbenskysten og har et innbyggertall på 190 000. Byen ligger 240 km nord for Abidjan.


== Historie ==
Høvding Yamousso, niesen til Kouassi N'Go, styrte landsbyen N'Gokro under den franske koloniseringen. Da var innbyggertallet 457 og landsbyen var en av 129 akouélandsbyer.
Diplomatiske og kommersielle forbindelser ble opprettet, men i 1909, på ordre fra høvdingen av Djamalbo, gjorde akouéene opprør mot administrasjonen. Bonzi stasjonen, syv kilometer fra Yamoussoukro ved Bouafléveien ble satt fyr på. Den franske administratoren, Simon Maurice, kom levende fra det takket være velvilje fra Kouassi N'Go. Denne tidligere lederen hadde stor respekt blant akouéene og fikk dem fra å starte en krig som kunne endt i katastrofe.
Da situasjonen hadde normalisert seg syntes Simon Maurice at Bonzi fremdeles var utrygg og bestemte at den franske militærstasjonen skulle flyttes til Yamoussoukro i stedet. Til ære for Kouassi N'Go bygde den franske administrasjonen en pyramide. Til ære for Yamousso ble N'Gokro nå kalt Yamoussoukro.
I 1919 ble administrasjonen flyttet vekk fra Yamoussoukro og Félix Houphouët-Boigny ble leder for landsbyen i 1939. I en lang periode havnet den lille jordbrukslandsbyen i skyggen. Men etter krigen da African Agricultural Trade Union ble opprettet og hadde den første konferansen i Yamoussoukro, begynte byen å snike seg ut av skyggene igjen selv om utviklingen ikke tok til for alvor før etter frigjøringen av Elfenbenskysten i 1964.


=== Hovedstad ===
Etter at Houphouët-Boigny ble president hadde han en drøm om å gjøre den lille byen til landets hovedstad, noe som ble offisielt i 1983. Den ble dermed landets fjerde hovedstad i løpet av et århundre etter Grand Bassam (1893), Bingerville (1900) og Abidjan (1933). Storslåtte byggeprosjekter ble gjennomført, deriblant presidentpalasset, Félix Houphouët-Boigny stiftelse for fredsforskning og kanskje først og fremst Basilique Notre-Dame de la Paix, verdens største kirke og sterk inspirert av Petersdomen i Roma. Likevel har for eksempel de fleste land valgt å ha sine ambassader i de-facto hovedstaden Abidjan.
I forbindelse med borgerkrigen i 2004  ble den 6. november Yamoussoukros flyplass angrepet av franske militære etter at et fly fra FNs fredsstyrker ble angrepet av ett fly fra flyplassen. Ni franskmenn og en amerikaner ble drept i angrepet. To Sukhoi Su-25-fly og flere Mil Mi-24-helikoptre ble ødelagt under angrepet av flyplassen. Dette utgjorde mesteparten av Elfenbenskystens flyvåpen. Etter angrepet ble franske tropper mål for opprørere.


== Galleri ==

		
		


== Severdigheter ==
Verdens største kirke, Basilique Notre-Dame de la Paix, som ble innvidd av Pave Johannes Paul II den 10. september 1990.
Kossoudemningen
Institut national polytechnique Félix Houphouët-Boigny
Andre: Protestantkirken, moskeen, Palais des Hôtes og flyplassen, som er en av to i Afrika som er stor nok for en Concorde.


== Eksterne lenker ==
Offisielt nettsted 
(en) Yamoussoukro – kategori av bilder, video eller lyd på Commons
Lielupe

Lielupe (latvisk: stor elv, tysk: Kurländische Aa eller Kurische Aa) er en elv i Latvia.
Lengden er 119 km (310 km sammen med Mēmele).  Overflaten er 17 600 km².
Lielupe starter hvor elvene Mēmele og Mūsa møtes.  Ved enden renner den parallelt med kystlinjen i Rigabukten.  Byen Jūrmala ligger mellom elva og sjøen.
Lielupe er farbar opp 100 km.


== Eksterne lenker ==
(en) Lielupe – kategori av bilder, video eller lyd på Commons
Dâmbovița (elv)

Elven Dâmbovița (kan også staves Dîmbovița) renner gjennom Romania fra dets kilde Făgăraș-fjellene, hvorfra den renner sydover og krysser București og møter elven Argeș 258 kilometer fra starten.
Dâmbovița județ er oppkalt etter denne elven.
Black Rebel Motorcycle Club

Black Rebel Motorcycle Club (forkortet BRMC) er et rockeband fra San Francisco, California. Bandet ble startet i 1998, og har hentet navnet sitt fra filmen The Wild One (1953).
Bandets første album, det selvtitulerte Black Rebel Motorcycle Club, kom ut samtidig som den nye rockebølgen startet, med band som The Strokes og The White Stripes, og de ble svært populære. Andrealbumet gjorde ikke like stor suksess, og på tredjealbumet endret bandet stilen litt fra støyrock til folkrock.
Bandet har spilt fire ganger i Norge, under Norwegian Wood i 2002, året etter på Rockefeller Music Hall, i 2005 på John Dee og på Quartfestivalen i 2007.


== Bandmedlemmer ==
Peter Hayes (vokal, gitar, bass)
Robert Levon Been (vokal, bass, gitar) – brukte pseudonymet Robert Turner på de to første albumene.
Leah Shapiro (trommer, perkusjon)


=== Tidligere medlemmer ===
Nick Jago (trommer, 1998-2004, 2005-2008)


== Diskografi ==
Black Rebel Motorcycle Club (2001)
Take Them On, On Your Own (2003)
Howl (2005)
Baby 81 (2007)
The Effects of 333 (2008)
Live (2009)
Beat the Devil's Tattoo (2010)
Specter at the Feast (2013)


== Eksterne lenker ==
(en) Offisielt nettsted 
(en) Black Rebel Motorcycle Club – kategori av bilder, video eller lyd på Commons 
(en) Black Rebel Motorcycle Club på Internet Movie Database 
(en) Black Rebel Motorcycle Club på Apple Music 
(en) Black Rebel Motorcycle Club på Discogs 
(en) Black Rebel Motorcycle Club på MusicBrainz 
(en) Black Rebel Motorcycle Club på Spotify 
(en) Black Rebel Motorcycle Club på Songkick 
(en) Black Rebel Motorcycle Club på Last.fm 
(en) Black Rebel Motorcycle Club på AllMusic 
Black Rebel Motorcycle Club på Twitter 
Black Rebel Motorcycle Club på Facebook 
Black Rebel Motorcycle Club på Instagram 
Black Rebel Motorcycle Club på YouTube 
Black Rebel Motorcycle Club på YouTube 
Black Rebel Motorcycle Club på Myspace
Vredens krig

Vredens krig var det siste, store slaget mot Morgoth og det største i hele det første tidevervet, og fant sted i J.R.R. Tolkiens fantasiverden Midgard.


== Slaget ==
500 år inn i det første tidevervet hadde Morgoth blitt mektig og uutfordret i Midgard, ikke minst på grunn av angrepene mot noldoene. Sjømannen Eärendil (faren til Elrond og Elros) dro sin vei i sin søken etter Valinor med én av silmarillene, for å på vegne av de to folkeslagene i Midgard: alvene og menn, be valaene om støtte alvene og menneskene som bodde i Midgard.
Valaene ble rørt av Ëarendils tale, og sammen med Vanyar og de gjenværende noldoene i Aman, reiste de til Midgard med en så stor krigsmakt at ingen hær kunne måle seg med den. Teleri-alvene som bodde i Aqualondë gav valaene mulighet til å bruke skipene sine, i minnet om at deres folk engang ble drept av Morgoths orker.
Amans hær marsjerte over Beleriand og brakte sammen med Morgoths fryktelige hærer midt på slagmarken på Anfauglith.
Valaene knuste Morgoths hærer, orkene forgikk som brennende gress, og nesten alle Balrogene ble utryddet. Mens de tre menneskeslektene og edain kjempet sammen med valaene, kjempet menn fra øst for Morgoth og ble enten knust eller flyktet tilbake til sine egne land.
Da Morgoth innså at enden var nær gjorde han et siste, desperat forsøk og slapp ut de bevingende drakene som aldri før var blitt sett, og de slo valaenes hær med en så stor frykt at de ble drevet tilbake.
I det øyeblikket ankom Ëarendil i skipet Vingilot sammen med Manwës ørner, og det sto et slag i luften hele dagen. Ëarendil selv kastet Ancalagon, den svarte lederdraken, ned på tårnene i Thangorodrim.
Morgoth ble omsider endelig fanget i den dypeste av sine kjellere i Angband, og han ble bundet fast med den gamle lenken Againor, og de to silmarillene som ennå var i hans varetekt ble tatt fra ham av Eönwë. Jernkronen hans ble hamret fast som en lenke rundt halsen hans, og ble deretter ble han kastet inn i evigheten – et sted han er ment å bli helt til det siste slag og dommens dag.


== Etterspill ==
Krigens herjinger var grusomme: det meste av alt land vest for Ered Luin var lagt øde og ble spist opp av havet. De gjenværende alvene ble bedt av Eönwë om å returnere med ham til Amans land, og de fleste reiste mot vest mens noen avslo tilbudet og reiste heller mot øst der de ble herrer av de gjenværende Eldaene eller de alvene som fremdeles hadde slått seg til ro i øst, silvan-alvene. Galadriel, Celeborn og Elrond var noen av disse.
Sløverfjordtunnelen

Sløverfjordtunnelen er en undersjøisk veitunnel som går under Sløverfjorden øst for Fiskebøl i Hadsel kommune i Nordland. Tunnelen går mellom den lille Årnøya i Sløverfjorden og odden Svartgalten på østsiden av fjorden og er 3 337 meter lang. På det dypeste når tunnelen 112 meter under havoverflata. Tunnelen ble tatt i bruk 19. desember 1997 da Lofast-etappen mellom Fiskebøl og Myrland ble åpnet. Største stigning er 8 %.
Da Lofotens fastlandsforbindelse («Lofast») ble åpnet 1. desember 2007, ble Sløverfjordtunnelen en del av E10.
I et av sine sykkelturforslag karakterisererer Vesterålen Friluftsråd Sløverfjordtunnelen som «bratt, men lys og oversiktlig, med et godt avtrekkssystem».


== Se også ==
Veitunneler i Norge
Undersjøiske veitunneler i Norge


== Referanser ==


== Eksterne lenker ==
The World's Longest Tunnel Page
The World's Longest Tunnel Page – Liste over undersjøiske tunneler i Norge
Skattefogd

Skattefogden var en statlig tjenestemann som i Norge fram til 1. januar 2008 hadde ansvar for å kreve inn merverdiavgift, arveavgift og noen andre statlige krav i sitt fylke (bortsett fra Oslo og Akershus, som hadde felles skattefogdkontor fra 1992). Skattefogden fastsatte også avgift på arv eller gave. Skattefogden skulle også føre kontroll med kemnerne (skatteoppkreverene) for å sikre at disse krevde inn de skatter og avgifter som var foreskrevet. I «nynorskfylkene» Rogaland, Hordaland, Sogn og Fjordane og Møre og Romsdal het skattefogden skattefuten. I forbindelse med en større omorganisering av Skatteetaten inngår fra 1. januar 2008 oppgavene til skattefogdkontorene i skattekontorene.


== Se også ==
Fogd


== Referanser ==
Bidragsfogd

En bidragsfogd er en offentlig tjenestemann som etter lov 9. desember 1955 tar seg av innkreving av underholdsbidrag m.m. Bidragsfogden plikter også etter barneloven av 1981 å finne opplysninger som skal ligge til grunn for fastsettelse av bidragene når barnets mor ikke er gift. Bidrag skulle også beregnes dersom barna var under kommunal omsorg. Idag er det som regel de kommunale trygdekontorene som fungerer som bidragsfogder.
Bidragsfogden sørget for innkreving av økonomiske bidrag til eneforsørger eller fraskilt ektefelle med barn. Bidraget er som oftest fastsatt av det offentlige, og utbetales til den av foreldrene som har hovedomsorgen. Den som betaler er bidragspliktig, den som mottar er bidragsberettiget. For inntil nylig var det så godt som uten unntak mor som var bidragsberettiget mens far var bidragspliktig.


== Historie ==
Det ble tidlig lovbestemt at det skulle betales bidrag for barn født utenfor ekteskap eller ved skilsmisse. Så tidlig som 1. august 1821 kom den første bidragsloven "Lov, angaaende Underholdningspenge for Børn, som enten ere avlede udenfor Ægteskab, eller hvis Forældre ere separerede." Inndrivelsen kunne skje med trekk i lønn eller ved utpanting. Den 6. juli 1892 fikk vi "Lov om underholdsningsbidrag til Børn, hvis forældre ikke har indgaaet Ægteskap med hinanden." Innkreving for byenes vedkommende ble lagt til underfogderiet, senere kalt byfogden. Denne var underlagt amtmannen (fylkesmannen) og Justisdepartementet. I distriktene var det lensmannen som sørget for innkreving. 
10. april 1915 fikk vi et sett nye lover som har fått fellesbetegnelsen De Castbergske barnelover som alle bærer i seg krav om at begge foreldre skal bidra til oppfostring av sine barn. I 1992 ble Bidragsfogden nedlagt og arbeidet med bidragsfastsettelse og regulering av bidrag ble altså overført til (NAV), og betalingsinnkrevingen til Statens innkrevingssentral.
Inntil 1992 var bidragsfogden under kommunal administrasjon. Etter den tid er saksbehandlingen overført til trygdeetaten, senere Arbeids- og velferdsforvaltningen (NAV). Statens innkrevingssentral er ansvarlig for regnskapsoppfølgingen og innkreving av utestående fordringer. 
Bidragsbetaling, de økonomiske forhold mellom et barns biologiske foreldre etter samlivsbrudd og det felles ansvaret foreldre generelt har overfor sine barn til de er voksne (18 år), reguleres av et helt sett av lover. Noen lover regulerer betalingsformer og beløp, andre hvilke forpliktelser foreldre har overfor barna og noen hvordan offentlige midler skal falle barna tilgode. 
Byarkivene kan oppbevare arkiver etter Bidragsfogden. Bidragssaker som er opprettet etter 1992 er statlige og avleveres Statsarkivene.


== Eksterne lenker ==
Bidragsfogd - oppslagsverket oVe, artikkel av Marit Haugland, Bergen Byarkiv.
D-dag

D-dag (av engelsk D-day) er et militært uttrykk som kan spores tilbake til første verdenskrig. Det blir brukt i forbindelse med planleggingen av spesifikke, større militære operasjoner. D-dag og klokken H er starttidspunkt i planen. Planen blir utarbeidet lenge før aktuell dato blir bestemt.


== Betydning ==
D-en i D-dag betyr i seg selv ingenting, men er en forkortelse av det påfølgende dag, og kan således leses som Day-day, eller Dagen-dagen. I overført betydning kan dette tolkes som «dagen det skal skje», og er med andre ord en pleonasme. Da D-dag er selve dagen operasjonen finner sted, blir etterfølgende dager kalt D + 1, D + 2 osv., mens de foregående dagene blir kalt D – 1, D – 2. Selve klokkeslettet som operasjonen skal finne sted blir kalt klokken-H (eng. H-hour) og har samme opprinnelse som D-dag (Timen-timen). Minutter før klokken-H blir kalt H – 30 og etter H + 30 osv.  
Ordet D-dag vil for alltid være knyttet til de alliertes invasjon av Normandie 6. juni 1944, «Operasjon Neptune» (også referert til som «Operasjon Overlord»). Dette med rette, fordi denne operasjonen var den største og viktigste amfibie-landgang under krigen og gjorde at begrepet ble allment kjent. Derfor er det ikke galt å omtale denne hendelsen som «D-dagen». Men dette gjorde også at militære planleggere i ettertid har vegret seg for å bruke uttrykket. General Douglas MacArthur benyttet seg derfor av begrepene «A-day» og «L-day» om henholdsvis angrepet på Leyte og invasjonen av Okinawa. Operasjoner før dette hadde derimot sine D-dager, så som invasjonen av Nordvest-Afrika 8. november 1942 («Operasjon Torch») og av Sicilia 10. juli 1943 («Operasjon Husky»).


== Historikk ==
Begrepene D-dag og klokken-H er første gang funnet brukt i en amerikansk feltordre fra første verdenskrig, datert 7. september 1918, for den første amerikanske armés angrep på Saint-Mihiel.
I dag blir begrepet også brukt i sivile sammenhenger, da gjerne i forbindelse med et større prosjekt.


== Eksterne lenker ==
US Army FAQ: What does the "D" signify in D-Day, and the "H" signify in H-Hour?
DOD Dictionary of Military and Associated Terms, se under «T», «Times»
The National D-Day Museum, New Orleans – America's National World War II Museum Arkivert 17. juli 2007 hos Wayback Machine.
Luftbårne styrker

Luftbårne styrker eller Luftlandestyrker er soldater og krigsmateriell som kan transporteres med luftfartøy og landsettes med fallskjerm, glidefly, helikopter eller lignende transportmidler. De kan dermed innsettes bak fiendens linjer og har evnen til å deployere nesten hvor som helst uten forvarsel. Formasjonene begrenses kun av luftfartøyenes antall og størrelse, og med nok kapasitet kan en enorm styrke dukke opp «fra intet» i løpet av få minutter, en operasjon som kalles vertikal omfatning. 
Den største luftlandingen under andre verdenskrig var Vyazma luftlandeoperasjon,  utført av det sovjetiske 4. Luftlandekorps. Denne operasjonen var imidlertid ikke vellykket.Som regel mangler luftbårne styrker forsyninger og utstyr for langvarig strid, og de er derfor bedre egnet til å etablere et brohode enn til å utføre en langtrukken besettelse. I tillegg er fallskjermoperasjoner spesielt sensitive for dårlige værforhold. Fremgang innen helikopterteknologi siden andre verdenskrig har gitt større spillerom for luftbårne operasjoner, og luftlandsetting fra helikopter har i stor grad erstattet storstilte fallskjermslipp. Mange armeer opprettholder likevel store fallskjermavdelinger.


== Luftbårne troppearter ==
Luftbårne styrker kan deles inn fem kategorier:

«Luftmobile styrker» (airmobile forces, også kalt air cavalry): tropper som beveger seg på slagmarken med bruk av helikopter.
«Luftstormtropper» (air assault forces): styrker bestående av både bakketropper (infanteri) og luftfartøyer (kamphelikoptre).
«Lufttransportable styrker» (airportable forces): materiell beregnet for transport med luftfartøy (internt eller eksternt) og som lett kan demonteres og remonteres av brukeravdelingen selv.
«Luftlandingsstyrker» (airlanding forces): styrker som luftlandsettes med glidefly.
«Flybårne styrker» (airborne forces): fallskjermtropper, soldater som slippes i fallskjerm fra fly.


== Begreper i russiske luftlandestyrker ==
Luftlande-element (russisk:Vozdusjno-desantnyje) er en fellesbetegnelse for to typer manøverelement - fallskjermlande- og stormlande-. En divisjon som har overvekt av fallskjermlande-elementer vil  kalles luftlandedivisjon, mens en divisjon som har mest stormlande-elementer til kalles stormlandedivisjon.
Fallskjermlande-element (russisk: Parasjiotno-desantnyj). Et eksempel er Fallskjermlandebataljon i Russland.
Disse kan lande mesteparten av styrken med fallskjerm, både soldater og viktig stridsmateriell. De er derfor ikke avhengige av flyplass i nærheten av operasjonsomådet.
Stormlande-element (russisk: Desantno-sjturmovoj). Et eksempel er Stormlandebataljon i Russland.
Disse må lande mesteparten av både soldater og stridsmateriell på flyplasser i nærheten av operasjonsområdet..


== Referanser ==


== Se også ==
Fallskjermsoldat
Luftlandsetting


== Slag med luftbårne styrker ==
Slaget om Ia Drang
Slaget ved Dien Bien Phu


== Eksempler på luftbårne styrker ==
Luftburen bataljon (Sverige)
16 Air Assault Brigade (Storbritannia)
11 Luchtmobiele Brigade (Nederland)
Fordampning

Fordampning eller evaporasjon er den prosessen hvorved et stoff i væskeform mottar nok energi til å gå over i gassform.
Den energien som væsken mottar under fordampning går med til å gi atomer eller molekyler den bevegelsen som trengs for å unnslippe overflata. Det definerer væskens fordampningsvarme. Under fordampningen er det de molekylene som beveger seg raskest (og som altså har den høyeste temperaturen) som unnslipper. Dermed går gjennomsnittshastigheten for de resterende molekylene ned, og væsken avkjøles. Det kan erfares når en kommer ut av dusjen og fordampningen gir en avkjølende virkning på huden.
Hvis fordampning finner sted i et lukket kammer, vil de molekylene som unnslipper hope seg opp over væsken. Det dannes en gass over væskeoverflaten, og en toveis utveksling av molekyler mellom gass og væske kommer i stand. Hvis energi stadig tilføres slik at temperaturen øker, stiger damptrykket til gassen. Når utvekslingen av molekyler mellom gass og væske er nådd en likevekt, sies gassen å være «mettet». Trykket til gassen varierer derfor med temperaturen og er gitt ved Clausius-Clapeyron-ligningen.
En væske vil koke når dens damptrykk er lik lufttrykket. Da damptrykket avtar med temperaturen, vil en væske ha lavere kokepunkt på et sted hvor lufttrykket er lavere, for eksempel på fjellet.
Fordampning kan brukes til å skille stoff i en blanding fra hverandre. Oppvarming av blandingen fører til at de mer flyktige komponentene (for eksempel vann) fordamper og etterlater en mindre flyktig rest.
Den motsatte prosessen, altså at damp går over til væske, kalles kondensasjon. Fordampning kan også skje fra et fast stoff, og kalles da sublimasjon.
Destillasjon foregår ved å fordampe og deretter kondensere væske.
Bunnpris

Bunnpris er en kjede av dagligvareforretninger som er eid av selskapet I.K. Lykke med hovedkontor i Trondheim. Daglig leder er Kjell Engløkk. Styreleder er Christian Lykke.Den første Bunnpris-butikken ble etablert i 1981 på Øya i Trondheim.
I juni 2011 hadde Bunnpris-kjeden 216 butikker i Norge.I 2017 var det registrert over 250 butikker fra Rypefjord i nord til Søgne i sør.Bunnpris hadde tidligere et innkjøps- og distribusjonssamarbeid med NorgesGruppen, men gikk fra 2012 over til å samarbeide med Rema 1000. 21. desember 2015 ble det kjent at kjeden på nytt hadde inngått samarbeid med NorgesGruppen. Kontraktsperioden går fra 1. januar 2017.Kløver og Bunnpris er varemerker som eies av I.K. Lykke AS og selges i selskapets butikker.


== Ekspansjon ==
I 2009 satte kjeden seg som mål å mer enn doble antall butikker til 400 og derved en markedsandel på 12,5 prosent innen 2015. I juni 2011 ble det imidlertid klart at dette målet ikke ville bli nådd.


== Referanser ==


== Eksterne lenker ==
Offisielt nettsted 
(en) Bunnpris – kategori av bilder, video eller lyd på Commons
Panservogn

En panservogn er et pansret kjøretøy på hjul eller belter. Militære tropper oppsatt med slike kjøretøyer kalles pansertropper. Kjøretøyene omfatter blant annet:

Stridsvogn
Stormpanservogn
Pansret personellkjøretøy
Panserjager
Panserbil
Bergingspanservogn
Ingeniørpanservogn
Bropanservogn
Minerydderpanservogn


== Se også ==
Liste over kampkjøretøyer
Lervig Aktiebryggeri

Lervig Aktiebryggeri er et lokalt Stavanger-bryggeri som ble stiftet på forsommeren 2003 som en reaksjon på at Tou Bryggeri ble kjøpt opp av Ringnes og flyttet produksjonen til Oslo. Bryggeriet leverte sine første produkter 4. juli 2003, da produsert av Mack i Tromsø. Den 15. september 2005 flyttet produksjonen til Vierveien i Hillevåg.


== Bakgrunn ==
Lervig produserer diverse pilsnertyper, hveteøl, ale og eplemost. Blant produktene finner man Grusomme (pilsner), Herlige (pilsner), White Dog (hveteøl), Lucky Jack (american pale ale), Betty Brown (norsk brown ale), Nydelige (sommerøl) og Gledelige (juleøl).
Sjefsbrygger har siden 2010 vært Mike Murphy. Etter at han kom har Lervig brygget mer spesialøl. Samtidig har Lervig begynt å brygge for det danske nomadebryggeriet Mikkeller, blant annet stouten Beer Geek Brunch Weasel, som ligger på nettstedet Ratebeers liste over de 50 beste ølene i verden. Sammen med Evil Twin Brewings Jeppe Jarnit-Bjergsø har han prøvd å lage Norges sterkeste øl, som blant annet skal ha en smak av Grandiosa.Siden 2015 har bryggeriet gått med overskudd. I 2017 var resultatet 11,4 millioner kroner før skatt. I 2018 kjøpte det amerikanske investeringsfondet Orkila Capital seg inn i selskapet for 20 millioner dollar, og fikk da halvparten av aksjene. Avtalen priset selskapet til 35 millioner dollar.I 2013 var de største aksjonærene Kristoffer Stensrud (73,4%), Macks Ølbryggeri (7,4%), Mcm Vestbø AS (6,3%) samt lokale investorer.


== Øl (utvalg) ==


== Referanser ==


== Eksterne lenker ==
(en) Lervig Aktiebryggeri – kategori av bilder, video eller lyd på Commons 
(en) Lervig Aktiebryggeri på RateBeer 
(en) Lervig Aktiebryggeri på Untappd 
[1]